Sergejs Žoltoks

Sergejs Žoltoks (dzimis  Rīgā, miris  Minskā, Baltkrievijā) bija Latvijas hokejists, spēlēja centra uzbrucēja pozīcijā. Viņš 10 sezonas spēlējis NHL klubos Našvilas "Predators", Minesotas "Wild", Edmontonas "Oilers", Otavas "Senators", Monreālas "Canadiens" un Bostonas "Bruins".

 Spēlētāja karjera 
1992. gada NHL draftā viņu Bostonas "Bruins" izraudzījās ar kopējo 55. kārtas numuru trešajā drafta izvēles kārtā. "Bruins" sastāvā uzbrucējs debitēja 1993. gada 8. aprīlī. Savus pirmos vārtus NHL hokejists guva 18. novembra spēlē pret Sanhosē "Sharks" vārtos stāvošo Artūru Irbi. 2003. gada janvārī S. Žoltoks bija Minesotas "Wild" komandas kapteinis.

PSRS hokeja izlases sastāvā viņš piedalījies 1991. gada Pasaules čempionātā junioriem un 1990. gada Eiropas čempionātā junioriem. PSRS izlases sastāvā viņš uzsāka arī 1992. gada Pasaules čempionātu junioriem, bet turnīra laikā savienība izjuka, tādēļ izlase tika pārsaukta par NVS hokeja izlasi. Tā kā izlasē spēlēja arī S. Žoltoks un Sandis Ozoliņš, kuri nāca no Latvijas, kas nebija NVS biedre, tad vairākas izlases iesniedza protestus, bet tie tika noraidīti. Latvijas hokeja izlases sastāvā viņš piedalījies 6 Pasaules čempionātos.

 Nāve 
Sergejs Žoltoks mira  Minskā, Baltkrievijā, kad Baltkrievijas hokeja līgas ietvaros savā starpā tikās S. Žoltoka pārstāvētā HK Rīga 2000 un Minskas "Dinamo". S. Žoltoks, dodoties uz rezervistu soliņu, pa ceļam nokrita un spēlētājs tika nogādāts slimnīcā, kur mira.

 Piemiņa 
2005. gadā Rīgas 55. vidusskola tika pārdēvēta Sergeja Žoltoka vārdā. Tika ierosināts par Žoltoka ielu pārsaukt arī kādu no Arēnas Rīga blakusesošajām ielām, bet Rīgas dome to noraidīja. Kopš 2005. gada Latvijā notiek ikgadējais Sergeja Žoltoka piemiņas turnīrs, kurā sacenšas vairāku valstu jauniešu izlases.

 Karjeras statistika 
     Regulārā sezona   Izslēgšanas spēles Sezona  Klubs  Līga                     1990-91 Rīgas "Dinamo" LAT 39 4 0 4 16 — — — — — 1991-92 HK Rīgas "Pārdaugava" LAT 27 6 3 9 6 — — — — — 1992-93 Providensas "Bruins" AHL 64 31 35 66 57 6 3 5 8 4 1992-93 Bostonas "Bruins" NHL 1 0 1 1 0 — — — — — 1993-94 Providensas "Bruins" AHL 54 29 33 62 16 — — — — — 1993-94 Bostonas "Bruins" NHL 24 2 1 3 2 — — — — — 1994-95 Providensas "Bruins" AHL 78 23 35 58 42 13 8 5 13 6 1995-96 Lasvegasas "Thunder" IHL 82 51 50 101 30 15 7 13 20 6 1996-97 Lasvegasas "Thunder" IHL 19 13 14 27 20 — — — — — 1996-97 Otavas "Senators" NHL 57 12 16 28 19 7 1 1 2 0 1997-98 Otavas "Senators" NHL 78 10 13 23 16 11 0 2 2 0 1998-99 Monreālas "Canadiens" NHL 70	 7 15 22 6 — — — — — 1998-99 Frederiktonas "Canadiens" AHL 7 3 4 7 0 — — — — — 1999-00 Kvebekas "Citadelles" AHL 1 0 1 1 2 — — — — — 1999-00 Monreālas "Canadiens" NHL 68 26 12 38 28 — — — — — 2000-01 Monreālas "Canadiens" NHL 32 1 10 11 8 — — — — — 2000-01 Edmontonas "Oilers" NHL 37 4 16 20 22 3 0 0 0 0 2001-02 Minesotas "Wild" NHL 73 19 20 39 28 — — — — — 2002-03 Minesotas "Wild" NHL 78 16 26 42 18 18 2 11 13 0 2003-04 Minesotas "Wild" NHL 59 13 16 29 19 — — — — — 2003-04 Našvilas "Predators" NHL 11 1 1 2 0 6 1 0 1 0 2004-05 HK Rīga 2000 BLR 6 4 3 7 12 0 — — — — NHL kopā 588 111 147 258 166 45 4 14 18 0 Karjerā kopā 959 278 322 600 355 75 37 112 18 16

 Atsauces 

 Ārējās saites 

Kategorija:1972. gadā dzimušie
Kategorija:Rīgā dzimušie
Kategorija:2004. gadā mirušie
Kategorija:Latvijas hokejisti
Kategorija:Bostonas "Bruins" spēlētāji
Kategorija:Otavas "Senators" spēlētāji
Kategorija:Monreālas "Canadiens" spēlētāji
Kategorija:Edmontonas "Oilers" spēlētāji
Kategorija:Minesotas "Wild" spēlētāji
Kategorija:Našvilas "Predators" spēlētāji
Kategorija:HK Rīgas 2000 spēlētāji
Kategorija:Latvijas čempioni hokejā
Kategorija:Rīgas "Dinamo" spēlētāji
Kategorija:PSRS hokejisti